Document ID: /roh_data/filtered/fineweb-2-filterrobots_roh.jsonl.gz/72630

Sco suenter gronds sforzs ans sentin nus sin ils fiers. Quai percorscha la coiffeusa Kerstin Stocker, sch'ella raquinta che la glieud n'haja betg pli la forza da sa confruntar uss er anc cun las novitads da la guerra en l'Ucraina. U la terapeuta da respiraziun Pina Augustin che gida cun la forza da respirar da puspè chattar il fund sut ils pes. Er la psicoterapeuta Sereina Venzin sa, tge sfida ch'il mund contemporan è per la capacitad da s'adattar da l'esser uman. Cun partir lur experientschas cun la «Marella» n'han ellas dentant betg be discurrì da sfidas, ma er da pussaivladads e schanzas.